নাজিরপুর উপজেলা যুবদলের আসন্ন কমিটিতে সভাপিত পদে আলোচনার শীর্ষে রয়েছেন উপজেলা ছাত্রদলের সাবেক সফল সভাপতি আবুল কালাম আজাদ লিলন। তিনি দীর্ঘ ১৪ বছর সুনামের সাথে উপজেলা ছাত্রদলের সভাপতির দায়িত্ব পালন করেছেন। তাছাড়া সভাপতি পদে বর্তমান সভাপতি শফিকুল ইসলাম শাফিক, উপজেলা যুবদলের বর্তমান সিনিয়র সহ-সভাপতি শ ম রেজাউল করিম, উপজেলা যুবদলের বর্তমান সাধারণ সম্পাদক মিজানুর রহমান খান রিপন ও উপজেলা ছাত্রদলের সাবেক সাধারণ সম্পাদক হাফিজুর রহমান হাফিজের নামও শোনা যাচ্ছে। তারাও পদ পেতে নিজ নিজ জায়গা থেকে তদবির ও লবিং চালিয়ে যাচ্ছেন।